open-index/open-wikipedia-markdown huggingface dataset:
Just Ear-rings

** Just Ear-rings** is it debútalbum fan Golden Earring doe noch *The Golden Earrings* hjitten. It album waard yn 1965 útbrocht. De band stie dúdlik ûnder ynfloed fan The Beatles, The Rolling Stones, en The Kinks.

## Spyllist

## Singles

## Muzikanten
* Frans Krassenburg – Sang
* George Kooymans – Gitaar & Sang
* Peter de Ronde – Gitaar
* Rinus Gerritsen – Bas & Toetsen
* Jaap Eggermont - drums
Beauvais

**Beauvais** is in stêden gemeente yn it noarden fan Frankryk. It is de haadstêd fan it departemint Oise yn 'e regio Opper-Frankryk en fan trije kantons. De hiele stêdekloft hat likernôch 100.000 ynwenners. Beauvais is ek de sit fan it bisdom Beauvais.

## Lokaasje
Beauvais leit goed 80 kilometer noardlik fan Parys yn in delte fan in boskeftich heuvelgebiet oan 'e lofter kant fan 'e Thérain, dêr't de rivier mei de Avelon gearrint yn it kultuerlânskip Pikardje.

## Skiednis

Yn 'e Romeinske tiid hie Beauvais de namme *Caesaromagus*. De tsjintwurdige namme stamt fan 'e Gallyske stamme Beilovaci. Yn 'e 9e iuw nei Kristus waard Beauvais in greefskip, dat om 1013 hinne oan it bisdom Beauvais tafoel.

De stêd moast him yn 1346 ferdigenje tsjin 'e Ingelsen, dy't om 1433 noch ris troch de stedsmuorren brieken. Mei de slach fan 1472 tsjin Karel de Stoute, hartoch fan Boergonje, krige de stêd namme troch syn fûle ferdigening ûnder lieding fan Jeanne Hachette. Alle jierren wurdt dy slach noch jimmeroan yn it lêste wykein fan juny betocht mei it *Fête Jeanne Hachette*. Fan 'e âlde skânsen is lykwols neat mear bewarre bleaun.  

Yn 1930 wie Beauvais wrâldnijs doe't op 5 oktober fan dat jier dêr by rûzich waar it yn dy tiid grutste ferkearsloftskip R101 de grûn rekke en yn 'e brân rekke. Fan 'e 54 reizgers ferstoaren der 48. 

Yn 'e Twadde Wrâldkriich rekke de stêd by Dútske bombardeminten slim skansearre.

## Bestjoer
Beauvais is it haadplak (*chef-lieu*) fan trije kantons. It kanton Beauvais-Nord-Est omfiemet mar in diel fan it stedsgebiet. Ta it gebiet fan 'e kantons Beauvais-Nord-Ouest en Beauvais-Sud-Ouest hearre njonken oare dielen fan 'e stêd by it kanton Beauvais-Nord-Ouest de omlizzende gemeenten Fouquenies, Herchies, Pierrefitte-en-Beauvaisis en Savignies en by it kanton Beauvais-Sud-Ouest de gemeenten Allonne, Goincourt, Saint-Martin-le-Nœud en Aux Marais.

## It besjen wurdich
* De katedraal fan Beauvais.
* Église St-Étienne (Sint-Stefanustsjerke).
* Biskoplik paleis út 'e 16e iuw (tsjintwurdich it gerjochtsgebou).
* Oan it Place de l'Hôtel de Ville en yn 'e stegen om de katedraal hinne binne noch hûzen út 'e 12e oant de 16e iuw te finen. It stedhûs datearret fan 1752. 

## Musea
* MUDO - Musée de l'Oise
Winter-Harvest

**Winter-Harvest** is it twadde album fan Golden Earring doe noch *The Golden Earrings* hjitten. It album waard opnommen yn de winter fan 1966 en waard op 27 jannewaris 1967 útbrocht. It wie it lêste Golden Earring studio-album mei Frans Krassenburg as sjonger.

## Spyllist

## Singles

## Muzikanten
* Frans Krassenburg – Sang
* George Kooymans – Gitaar & Sang
* Rinus Gerritsen – Bas & Toetsen
* Jaap Eggermont - Drums

### Gastmuzikanten
* Cees Schrama, Oargel, Piano en Fibrafoan
On the Double (album fan Golden Earring)

**On the Double** is it fjirde album fan Golden Earring doe noch *The Golden Earrings* hjitten. It is it lêste album ûnder de namme *The Golden Earrings* en ek it lêste album mei drummer Jaap Eggermont. Yn neifolging fan The Beatles weage de Haachske groep him oan in dûbelelpee, mei de tapaslike titel *On the Double*.

## Spyllist

## Singles

## Muzikanten
* Barry Hay – Sang & Gitaar
* George Kooymans – Gitaar & Sang
* Rinus Gerritsen – Bas & Toetsen
* Jaap Eggermont - Drums
Eight Miles High (album)

**Eight Miles High** is it fyfde album fan Golden Earring en it is it earste album ûnder de namme *Golden Earring*. Eight Miles High is it ienichste album fan Golden Earring mei drummer Sieb Warner.

## Spyllist

## Muzikanten
* Barry Hay – Sang & Gitaar
* George Kooymans – Gitaar & Sang
* Rinus Gerritsen – Bas & Toetsen
* Sieb Warner - Drums
Golden Earring (Wall of Dolls)

**Golden Earring** is it sechsde album fan Golden Earring, it album waard yn july 1970 útbrocht. It album stiet ek bekend ûnder syn bynamme **Wall of Dolls** fanwegen de muorre mei poppen op de hoes. It wie it earste album yn de klassike line-up fan Golden Earring mei Cesar Zuiderwijk efter it drumstel.

## Spyllist

## Singles

## Muzikanten
* Barry Hay – Sang & Gitaar
* George Kooymans – Gitaar & Sang
* Rinus Gerritsen – Bas & Toetsen
* Cesar Zuiderwijk - Drums
Together (album fan Golden Earring)

**Seven Tears** is it achtste album fan Golden Earring. It album waard opnommen yn maart 1972, yn de Island Studio's yn Londen en waard twa moanne letter yn juny 1972 útbrocht.

## Spyllist

## Singles

## Muzikanten
* Barry Hay – Sang, Gitaar, Saksofoan en Fluit
* George Kooymans – Gitaar & Sang
* Rinus Gerritsen – Bas & Toetsen
* Cesar Zuiderwijk - Drums
Moontan

**Moontan** is it njoggende studio-album fan Golden Earring, yn septimber 1973 waard it album útbrocht.

## Spyllist

## Singles

## Muzikanten
* Barry Hay – Sang, Fluit
* George Kooymans – Gitaar & Sang
* Rinus Gerritsen – Bas & Toetsen
* Eelco Gelling - gitaar
* Bertus Borgers - Saksofoan
* Cesar Zuiderwijk - Drums
To the Hilt (album)

**To the Hilt** is it alfde studio-album fan Golden Earring; yn jannewaris 1976 waard it album útbrocht. It wie it lêste album mei Bertus Borgers en Robert Jan Stips.

## Spyllist

## Singles

## Muzikanten
* Barry Hay - Sang, Fluit
* George Kooymans - Gitaar & Sang
* Eelco Gelling - gitaar
* Bertus Borgers - Saksofoan
* Robert Jan Stips - Toetsen
* Rinus Gerritsen - Bas & Toetsen
* Cesar Zuiderwijk - Drums
Love Sweat

**Love Sweat** is in album fan Golden Earring. It bestiet allinnich út covers fan nûmers fan oare artysten wêrtroch't de bandleden yn de jierren sechstich beynfloede waarden. It album waard op 24 novimber 1998 útbrocht, der kamen twa singles út fan it album. 

## Spyllist

## Singles

## Muzikanten
* Barry Hay - Sang & Gitaar
* George Kooymans - Gitaar & Sang
* Rinus Gerritsen - Bas & Toetsen
* Cesar Zuiderwijk - Drums
Grab It for a Second (album)

**Grab It for a Second** is it trettjinde studio-album fan Golden Earring, yn septimber 1978 waard it album útbrocht. It wie it lêste album mei Eelco Gelling as twadde gitarist.

## Spyllist

## Singles

## Muzikanten
* Barry Hay - Sang
* George Kooymans - Gitaar & Sang
* Eelco Gelling - gitaar
* Rinus Gerritsen - Bas & Toetsen
* Cesar Zuiderwijk - Drums

### Gastmuzikanten
* Lani Groves] - Eftergrûn sang
* Jimmy Maelen - Perkusje
* Kevin Nance - Toetsen
* John Zangrando - Saksofoan
No Promises...No Debts

**No Promises...No Debts** is it fjirtjinde studio-album fan Golden Earring, op 7 july 1979 waard it album útbrocht. It wie it earste album sûnt 1975 yn de klassike besetting.

## Spyllist

## Singles

## Muzikanten
* Barry Hay - Sang & Gitaar
* George Kooymans - Gitaar & Sang
* Rinus Gerritsen - Bas & Toetsen
* Cesar Zuiderwijk - Drums

### Gastmuzikanten
* John Legrand - Mûlharp
Platoon

**platoon*, it Ingelske wurd foar "peloton", in lytseftige militêre ienheid
*''Platoon'' (film), in Amerikaanske film út 1986
*''Platoon'' (soundtrack), it soundtrackalbum fan 'e film út 1986
*''Platoon'' (fideospultsje út 1986), in fideospultsje út 1986 basearre op 'e film út 1986
*''Platoon'' (fideospultsje út 1987), in fideospultsje út 1987, ek basearre op 'e film út 1986
Geweargroep

In **geweargroep**, yn 'e popkultuer better bekend mei de Ingelske term ***squad***, is de lytste militêre ienheid dy't der is. It is in ûnderdiel fan in seksje of, as de triem fan seksje fuortlitten wurdt (ôfhinklik fan hokker kriichsmacht it om giet) fan in peloton. In geweargroep bestiet yn 'e Nederlânske Keninklike Lânmacht ornaris út tsien persoanen en yn it Nederlânske Korps Mariniers út acht man; yn it Amerikaanske Leger giet it om trochinoar acht oant fjirtjin manskippen. 

Sa'n ienheid stiet ûnder lieding fan in ûnderofsier, almeast in sersjant. Dat is dan yn it militêr jargon de groepskommandant of GPC. Dyselde wurdt bystein troch in pleatsferfangend groepskommandant, meastal in korporaal. Geweargroepen wurde benammen ynset by patrûljes en foar de befeiliging en ferovering fan gebouwen troch de lânmacht en mariniers, om't foar operearjen yn beheinde romten ferlet is lytse ienheiden. Teffens wurde geweargroepen ynset foar militêre operaasjes wêrby't mariniers of kommando's yn lytse groepkes fier efter de linys fan 'e fijân aktyf binne. 

## Sjoch ek
*seksje (militêre ienheid)
*peloton (militêre ienheid)
Departemint Utert

It **departemint Utert** wie in Nederlânsk departemint fan 1802 oant 1810. De haadstêd wie de stêd Utert.

Nei it oprjochtsjen fan it Bataafsk Mienebest yn 1801 waard by wet fan 21 juny 1802 de yndieling afn it ryk fêstlein. De grinzen fan it eardere goa Utert fan de Bataafske Republyk waarden weromdraaid. De hearlikheid Fianen, dy't yn 1725 troch de Steaten fan Hollân oankocht waard, waard by Utert foege.

Nei it oprjochtsjen fan it keninkryk Hollân yn 1806 waard by wet fan 13 april 1807 de yndieling fan it ryk fêstlein. De grinzen fan it departemint bleaune likernôch itselde.  

 

Lândrost fan Utert yn it keninkryk Hollân wie Jan Hendrik van Lynden van Lunenburg (8 maaie 1807 – 28 desimber 1810).

Doe't it keninkryk Hollân op 9 july 1810 by it Earste Frânske Keizerryk foege waard, waard it departemint Utert mei it departemint Amstellân gearfoege ta it departemint Sudersee.
Departemint Seelân

It **departemint Seelân** wie in Nederlânsk departemint dy't bestien hat fan 1802 oant 1810. De haadstêd wie Middelburch.

Nei it oprjochtsjen fan it Bataafsk Mienebest yn 1801 waard by wet fan 21 juny 1802 de yndieling fan it ryk fêstlein. De grinzen fan it eardere goa Seelân fan de Bataafske Republyk waarden weromdraaid. It departemint omfieme likernôch it gebiet fan de hjoeddeistige provinsje Seelân mei útsûndering fan Siuwsk-Flaanderen, dy't sûnt 1795 by it Frânske departemint fan de Skelde hearde. 

Yn 1805 waard Sommelsdijk oan it departemint Hollân ôfstien.

Nei it oprjochtsjen fan it Keninkryk Hollân yn 1806 waard by wet fan 13 april 1807 de yndieling fan it ryk fêstlein. Dêrby waard polder Hinkelenoord by it departemint Brabân foege.

Tusken 1807 en 1810 feroaren der noch guon dingen:

* Flissingen waard op 21 januari 1808 as gefolch fan it Ferdrach fan Fontainebleau by Frankryk foege as part fan it arrondissemint Eeklo yn it departemint fan de Skelde.
* Nieuw-Vossemeer waard op 9 maaie 1809 by it departement Brabant foege.
* It eilân Walcheren waard op 27 desimber 1809 troch Frankryk ynlive en taheake oan it departement fan de Skelde. Dat wie it gefolch fan de ynfal op it eilân Walcheren yn 1809, dêr't it leger fan it Feriene Keninkryk ferslein waard troch in Frânsk-Nederlânsk leger.

Lândrost fan Seelân yn it keninkryk Hollân wie Abraham van Doorn (8 maaie 1807 - 8 septimber 1809)

Op 16 maart 1810 waard it oerbliuwende part fan Seelân troch Frankryk ynlive. Ynearsten wie it de bedoeling dat gâns Seelân, mei Walcheren ynbegrepen, oan it Frânske departemint Twa Neten tafoege wurde soe. Yn maaie 1810 besleat Napoleon Bonaparte en foarmje it eardere departemint Seelân om ta it departemint Mûnings fan de Skelde.
Bataafsk-Brabân

**Bataafsk-Brabân** wie in goa fan de Bataafske Republyk en in departemint yn it Bataafsk Mienebest. De haadstêd wie beide kearen De Bosk.

## Skiednis
Doe't de Bataafske Republyk yn 1795 foarme waard waard Bataafsk-Brabân út Steatsk-Brabân foarme dat, mank mei Steatsk-Oermaas, Steatsk-Boppe-Gelre en Steatsk-Flaanderen, ien fan de generaliteitslannen fan de Republyk fan de Sân Feriene Nederlannen wie. De generaliteitslannen hiene gjin regionale selsstannigens lykas de oare goaen, en waarden streekrjocht troch de Steaten-Generaal bestjoerd. Hja hiene ek gjin sizzenskip yn it bestjoer fan de republyk. De generaliteitslannen waarden op 8 jannewaris 1795 troch Frankryk ynlive. De âlde republyk foel en de Bataafske Republyk, dy't in fazalsteat fan Frankryk waard, waard foarme. Op 16 maaie fan dat jier kaam Steatsk-Brabân werom by de Bataafske Republyk en waard omneamd ta Bataafsk-Brabân.

De politike elite yn Brabân die dêrnei alle war en soargje dêrfoar dat Bataafsk-Brabân net sa as foarhinne in ûnderwurpen goa wurde soe. Op 1 maart 1796 waard Bataafsk-Brabân as in lykweardich autonoom goa part fan de Bataafske Republyk. Meidwaan mei it lânbestjoer duorre noch lykwols, want earst moast it oandiel fan Bataafsk-Brabân yn de steatsskuld fêstlein wurde.

De Bataafske Republyk kende in rûzich bestean. Dat hie ek gefolgen foar Brabân. Yn 1798 waard in nije grûnwet oannommen en waard de âlde ryksyndieling mei goaen feroare ta in yndieling mei departeminten en in sintraal bestjoer. Bataafsk-Brabân waard yn twaen spjalte: it departemint fan de Dommel yn it easten en it departemint fan de Skelde en Maas yn it westen, dêr't ek it greefskip Seelân by tafoege waard. De haadstêden waarden respektivelik De Bosk en Middelburch

Nei it oprjochtsjen fan it Bataafsk Mienebest yn 1801 waard by wet fan 21 juny 1802 de yndieling fan it ryk fêstlein. De grinzen fan it eardere goa Bataafsk-Brabân waarden weromdraaid endoe waard it departemint Bataafsk-Brabân foarme. Willemstêd, dat earder by it goa Bataafsk-Brabân hearde, waard by it departemint Hollân foege. 

De Sedearre Lannen waarden mei yngong fan 26 septimber 1805 by it departemint foege.

Nei it oprjochtsjen fan it keninkryk Hollân yn 1806, waard by wet fan 13 april 1807 de yndieling fan it ryk fêstlein. Bataafsk-Brabân waard it departemint Brabân.
Departemint Brabân

It **departemint Brabân** wie in Nederlânsk departemint yn it keninkryk Hollân fan 1807 oant 1810. De haadstêd wie beide kearen De Bosk.

Nei it oprjochtsjen fan it keninkryk Hollân yn 1806 waard by wet fan 13 april 1807 de yndieling fan it ryk fêstlein. It departemint Brabân kaam fuort út it departemint Bataafsk-Brabân dat part fan it Bataafsk Mienebest wie. De grinzen waarden justjes feroare. De Waal soe tenei de noardgrins fan Brabân wurde. Willemstêd waard fan it departemint Maaslân, earder it departemint Hollân, by Brabân foege.

Oeffelt, dat oant doe ta it Frânske departemint fan de Roer hearde, waard op 11 novimber 1807 by it keninkryk Hollân foege, en kaam by it departemint Brabân.

Lândrost fan it departement Brabân wie Paulus Emanuel Antonius de la Court (8 maaie 1807 - april 1810).

Op 16 maart 1810 waard it departemint Brabân, mank mei oare gebieten fan it keninkryk Hollân súdlik fan de Waal, ynlive by it Earste Frânske Keizerryk. It departemint waard yn twaen spjalte. It part westlik fan de Donge waard as it arrondissemint Breda oan it Frânske departemint Twa Neten tafoege. It eastlik part waard mei it anneksearre part fan Gelderlân súdlik fan de Waal it nije Frânske departemint Mûnings fan de Ryn.
Tema (fiksje)

In **tema** is yn 'e literatuer en oare wurken fan fiksje, lykas films, tillefyzjesearjes, fideospultsjes, harkspullen, ensfh. datjinge dat as grutte line út it wurk nei foarren komt. Soks kin omskreaun wurde as in yndruk, in gesichtspunt of in libbenfisy. In tema kin eksplisyt beneamd en útdroegen wurde, en dan kin it lykslein wurde mei in boadskip. Ornaris is it lykwols ymplisyt yn it wurk oanwêzich, en kin it tema de begripende lêzer, sjogger of harker pas dúdlik wurde as er it wurk aktyf ynterpretearret. Fan in boadskip is yn sokke gefallen almeast gjin sprake, hoewol't it wol mooglik is dat it wurk troch syn tema in stânpunt útdraacht.

Yn 'e narratology wurdt ek it begryp 'motyf' brûkt, dat sterk op it begryp 'tema' liket. In tema kin lykwols ûnderskaat wurde fan in motyf trochdat it mear yn algemiene sin en trochkringender mei it oanbelangjende wurk fan fiksje ferbûn is. In motyf is in elemint dat ferskate kearen yn it wurk weromkeart, en dêrtroch inkeld mei dielen fan it wurk ferbûn is. De ferhaalstruktuer foarmet de ferbining tusken de ûnderskate motiven en jout it folsleine wurk in tematyske lading. Men soe dus sizze kinne dat it tema fan in wurk is wat der út alle motiven mei-inoar nei foarren komt. 

## Sjoch ek
*motyf (fiksje)
Gangster

**Gangster** (útspr.: [ˈɡæŋstə(ɹ)], likernôch: "gêng-stu(r)") is in frij resint lienwurd út it Ingelsk foar in krimineel dy't lid is fan in binde (Ingelsk: *gang*). Yn it gebrûk fan it wurd leit lykwols besletten dat it net samar in binde is, mar ûnderdiel fan 'e organisearre misdie, lykas de maffia. In synonym foar 'gangster' is sadwaande *mobster*, in Ingelsk wurd dat ôflaat is fan *mob* (letterlik: "kliber"), in eufemisme foar "maffia". 

Bindes dy't diel útmeitsje fan 'e organisearre misdie biede harren leden in nivo fan organisaasje en helpboarnen dat folle gruttere en mear yngewikkelde misdriuwen mooglik makket as dat in yndividuele misdiediger berikke kinne soe. Gangsters besteane sadwaande al sûnt de Aldheid, al waarden se doe fansels noch net sa neamd. Guon gangsters winne wrâldferneamd wurden, lykas maffiabaas Al Capone, dy't yn 'e 1920-er en 1930-er jierren Chicago en omkriten yn syn greep hold. 

Gangsters foarmje in graach brûkt ûnderwerp foar wurken fan fiksje, lykas romans, films, tillefyzjesearjes en fideospultsjes. 

## Sjoch ek
*gangsterfilm
Searjefilm

In **searjefilm** (fan it Ingelske *serial film*) is in foarm fan in yn 'e bioskoop fertoande spylfilm dy't populêr wie yn 'e earste helte fan 'e tweintichste iuw. In searjefilm wie in spylfilm dy't opdield wie yn in stikmannich segminten, dy't yn gronologyske folchoarder yn 'e bioskopen te sjen wiene, ornaris ien yn 'e wike, oant de hiele film fertoand wie. It kin dêrmei beskôge wurde as in foarrinner fan 'e ferfolchsearje op 'e tillefyzje. De ûnderskate segminten fan in searjefilm waarden ek wol oantsjut as haadstikken. 

Ynhâldlik wie it ferskil tusken in gewoane spylfilm en in searjefilm dat de plot yn in searjefilm op sa'n wize staljûn wie, dat by de filmmontaazje de opdieling yn koarte segminten mooglik waard. Om derfoar te soargjen dat de besikers eltse wike weromkomme soene om it folgjende segmint te sjen, einige elts segmint yn 'e regel yn in cliffhanger, wêrby't de protagonist(en) har yn in nuodlike sitewaasje befûnen. Om te sjen hoe't se harsels dêrút rêden, moast men dan de wyks dêrop wer delkomme om it folgjende segmint te sjen. Searjefilms wiene yn 't bysûnder populêr by bern en de jongerein, en se waarden gauris fertoand op 'e sneontemiddei, yn in matineefoarstelling, yn 'e mande mei tekenfilms, nijsbylden en twa spylfilms. 

Searjefilms holden oer it generaal in fêst stramyn oan, dat koart gearfet wurde kin as: in dappere held befjochtet in boasaardige smjunt en rêdt dêrby in jonkfrou yn need. In protte searjefilms hearden sadwaande ta de sjenres fan 'e misdiefilm, aventoerefilm, western of science fiction-film. Faak wiene it yn wêzen lowbudgetfilms, mar guon waarden foar in oansjenlik budget makke. De trettjindielige searjefilm *[[Flash Gordon (searjefilm)|Flash Gordon]]* (1936) en de ferskate ferfolgen dêrop, bygelyks, wiene doedestiden grutte produksjes.
Boartersguod

**Boartersguod** is spul dat bedoeld is om mei te boartsjen. It wurdt yn haadsaak brûkt troch bern, mar kin ûnder beskate omstannichheden ek op 'e merk brocht wurde foar folwoeksenen. Boartsjen mei boartersguod kin in oangename wize wêze om bern ta te rieden op harren lettere bestean as folwoeksene. Soarten boartersguod dy't in protte foarkomme, binne poppen, lykas de teddybear, de Barbiepop en action figures fan superhelden en oare ferneamde personaazjes út wurken fan fiksje, en fierders boerdspullen en skaalmodellen fan dingen dy't folwoeksenen brûke, lykas boartersguodauto's en modeltreinen. 

Boartersguod kin makke wurde fan alderhanne materialen, lykas hout, klaai, papier en plestik. De pop is nei alle gedachten ien fan 'e âldste soarten boartersguod, mei't poppen opdobbe binne by argeologyske opgravings fan plakken út 'e Aldheid. De âldste weromfûne pop is nei skatting 4.000 jier âld. In oar type boartersguod dat by argeologyske opgravings gauris foar 't ljocht komt, is de rinkelbel. Fierders bestiet boartersguod as de bal, de hoep, it toudûnserstou en de top ek al iuwen. Nijere foarmen fan boartersguod binne bygelyks fideospultsjes en smart toys. 

Net allinne dingen dy't makke binne as boartersguod kinne as sadanich tsjinje; in soad dingen dy't foar hiele oare doelen ornearre binne, kinne brûkt wurde as boartersguod, of dêrta oanpast wurde. In fel skriuwpapier kin bygelyks in papierren fleantúchje fan teard wurde, dat in bern fleane litte kin. Guon foarmen fan boartersguod wurde net yn it foarste plak produsearre om bern mei boartsje te litten, mar as collector's items foar folwoeksenen. Sokke dingen binne poer bedoeld foar útstalling en moatte net út 'e ferpakking helle wurde, om't dat de wearde gâns belúnje lit.

Guon merknammen fan boartersguod, lykas Lego, Playmobil, Mattel en Hasbro, binne tsjintwurdich wrâldferneamd. Sokke bedriuwen kinne grutte ynfloed op 'e boartersguodmerk útoefenje. Se ferkeapje harren produkten lykwols net streekrjocht oan 'e konsumint, mar litte dat oer oan 'e detailhannel, fia boartersguodwinkelkeatlings as Toys "R" Us en Bart Smit. Ek oarsoartige winkels, dy't har net spesifyk talizze op it ferkeapjen fan boartersguod, hawwe faak in beskate mjitte oan boartersguod yn it assortimint. In foarbyld fan sa'n soarte saak is Blokker. De bêste tiid fan it jier foar de ferkeap fan boartersguod is desimber, mei't yn dy moanne de bernefeesten fan Sinteklaas en Kryst falle, wannear't it wizânsje is om kado's te jaan, yn 't bysûnder oan bern.
Oarsprongsferhaal

In **oarsprongsferhaal** is op it mêd fan 'e narratology fan fiksje in útlis fan 'e eftergrûn fan in al bekend personaazje, wêryn't helderheid fan saken jûn wurdt oer de fraach hoe't dat personaazje de protagonist of antagonist wurden is dy't de lêzer, sjogger of harker al ken út oare wurken. Soks draacht by oan 'e ynteressantheid en de kompleksiteit fan 'e fiktive biografy fan it oanbelangjende personaazje en ferklearret faak de motiven efter syn of har lettere dieden. 

It oarsprongsferhaal is benammen bekend út strips oer superhelden en út superheldefilms. Yn dy foarmen fan fiksje jout in oarsprongsferhaal ek oan hoe't it personaazje oan syn boppeminsklike krêften kommen is en hoe't er in superheld (of supersmjunt) wurden is. Om harren populêre personaazjes by de tiid te hâlden, werskriuwe útjouwerijen fan strips, fideospultsjeprodusinten, filmstudio's en boartersguodmakkers gauris de oarsprongsferhalen fan harren âldste personaazjes. Soks kin útinoar rinne fan it tafoegjen fan earder net neamde details dy't sûnder swierrichheden ynpast wurde kinne, fia it feroarjen fan details om bgl. moderne technology (lykas mobile tillefoanen) yn it ferhaal op te nimmen, oant it ôftankjen fan it besteande ferhaal en it optinken fan in folslein nije eftergrûn.
Merchandising

**Merchandising** (útspr.: [ˈmʌ(ɹ)ʧəndai̭zɪŋ], likernôch: "mur-tsjun-daai-zing"), in Ingelsk lienwurd mei as letterlike betsjutting "keapwaarjen", is it befoarderjen fan 'e ferkeap fan in produkt oan 'e konsumint. Yn 'e Ingelske betsjutting fan it wurd kin dat op eltse mooglike manear dien wurde, mar yn it Frysk wurdt der ornaris mei bedoeld it útjaan fan lisinsjes om fan it haadprodukt ôflate produkten te meitsjen, om dêrmei it haadprodukt mear ûnder de oandancht fan 'e konsumint te bringen. Soks kin dien wurde troch merknammen, logo's, slogans en/of ôfbyldings dy't registrearre trademarks binne, ûnder lisinsje brûke te litten troch fabrikanten fan oarsoartige produkten. Sa komt der dan bygelyks in T-shirt op 'e merk mei it logo fan in superheld (lykas Batman) of in mediafranchise (lykas *[[Star Wars]]*), of wurdt der in action figure makke fan in personaazje út in film of in stripalbum. Foar it bedriuw dat de auteursrjochten op sokke trademarks yn 'e hannen hat, snijt it mês oan beide kanten: de fabrikanten fan 'e ôflate produkten betelje foar de lisinsje om dy produkten meitsje te meien, en de konsumint wurdt konfrontearre mei mear dingen dy't ferwize nei it haadprodukt, wat delkomt op fergese reklame.
Androïde

In **androïde** (fan it Grykske ἀνδρός, *andros*, de twadde namfal fan ἀνήρ, *aner*, "man" + -ειδής, *-eides*, in ferbûging fan εἶδος, *eidos*, "foarm" of "stal") is in humanoïde (op in minske lykjende) robot of in oar keunstmjittich humanoïde wêzen. Faak is it makke fan in op weefsel lykjend materiaal of dêrmei oerdutsen. It ferskil tusken in robot en androïde is dat in robot net de foarm fan in minske hoecht te hawwen en yn 'e praktyk ek almeast net hat. It ferskil tusken in androïde en in cyborg (in term ôflaat fan "sybernetysk organisme") is dat in androïde mooglik (mar net needsaaklikerwize) út guon ûnderdielen bestiet dy't biologysk lykje te wêzen (mar eins keunstmjittich binne), wylst in cyborg in kombinaasje is fan meganyske en echte biologyske ûnderdielen.

Hoewol't de term 'androïde' nei alle humanoïde robots ferwize kin, bestiet ek de term 'gynoïde', dêr't spesifyk mei ferwiisd wurdt nei in humanoïde robot mei froulike lichemsskaaimerken. Histoarysk wiene androïden folslein it domein fan science fiction en ferskynden se gauris yn romans, films en tillefyzjesearjes fan dat sjenre. Lykwols lit foarútgong op it mêd fan roboatika no it ûntwerp ta fan funksjonele en reälistyske humanoïde robots. De ierste androïde wie de WABOT-1, in robot dy't yn 1972 makke waard troch ûndersikers fan 'e Universiteit fan Waseda, yn Japan. Androïden yn 'e sin fan robots mei minsklike skaaimerken wurde troch guon minsken ûnderfûn as treastgjend, wylst oaren se ûntrêstgjend fine.

De term 'androïde' waard al yn 'e iere achttjinde iuw brûkt om te ferwizen nei yngewikkelde meganyske apparaten dy't makke wiene om op minsken te lykjen en minsklike aktiviteiten út te fieren. Yn 1886 waard de beneaming, ynsafier bekend, foar it earst brûkt om in androïde yn 'e moderne sin fan it wurd mei oan te tsjutten. Dat waard dien troch de Frânske skriuwer Auguste Villiers de l'Isle-Adam yn syn wurk *L'Ève Future*, dêr't in keunstmjittige, op in minske lykjende robot yn foarkomt. Fan 1936 ôf krong it wurd 'androïde' troch yn 'e Ingelsktalige pulpliteratuer, begjinnend mei de roman *The Cometeers* fan Jack Williamson. Neitiid waard it ûnderskie tusken meganyske robots en androïden fan sabeare biologysk weefsel popularisearre troch de *Captain Future*-ferhalen fan Edmond Hamilton, dy't tusken 1940 en 1944 ferskynden.

Tsjintwurdich is it wurd 'androïde' yn 'e Westerske popkultuer it bekendst út 'e ''Star Wars''-franchise fan George Lucas, wêryn't de Ingelske term *android* ferkoarte waard ta *droid*. Lucas en syn neifolgers ferlearen lykwols it ûnderskie tusken androïden en robots út it each troch de term *droid* ta te passen op alle robots, ek guon dy't alhiel gjin minsklike skaaimerken hiene, lykas de silinderfoarmige R2-D2. 

## Sjoch ek
*robot
Dûane (Nederlân)

De **Dûane** (Nederlânsk: *Douane*) is de dûanetsjinst fan 'e Nederlânske oerheid, dy't belêstge is mei it tafersjoch op ynfier, útfier en trochfier fan guod yn Nederlân. De wichtichste taken fan 'e tsjinst binne it ynjen fan dûanerjochten, it ûnderskeppen fan smokkele guod dêr't sokke rjochten net oer betelle binne en it oan 'e grins heinen fan ferbean guod dat smokkele wurdt, lykas drugs, wapens of swier fjoerwurk. Ek it bestriden fan minskesmokkel heart ta de taken fan 'e Dûane.

De Dûane waard yn 1809 oprjochte, yn 'e tiid fan it Keninkryk Hollân. De tsjinst ressortearret bestjoerlik ûnder it Nederlânsk Ministearje fan Finânsjes. It foech fan 'e Dûane wurdt ûntliend oan 'e Algemiene Dûanewet, de Dûane- en Aksynswet BES en oan 'e status fan dûaniers as bûtengewoan opspoaringsamtner.

## Keppelings om utens
*Offisjele webside fan 'e Dûane
Thanksgiving

**Thanksgiving** (Ingelsk foar "Tankjaan") of **Thanksgiving Day** ("Tankjoudei") is in nasjonale feestdei dy't op ferskate data fierd wurdt yn in stikmannich lannen en territoaria. It begûn as in kristlike hjeldei, dy't bedoeld wie foar it jaan fan utering oan tankberens foar de rispinge. Yn 'e kontekst fan it kristendom waard dy nammentlik sjoen as in seine, dy't oan 'e minskheid taparte wie troch God. Tagelyk dêrmei waard ek tanksein foar it hiele ôfrûne jier. Tsjintwurdich is Thanksgiving lykwols sa ferankere yn 'e kultuer fan 'e lannen dêr't it holden wurdt, dat it ek in sekuliere feestdei is. 

De feestdei is it bekendst út 'e Feriene Steaten, dêr't Amerikaansk Thanksgiving fierd wurdt op 'e fjirde tongersdei fan novimber, op 'e foarjûn fan Swarte Freed en de iepening fan it krystseizoen. It wykein dat op dy tongersdei folget, stiet bekend as it Thanksgivingwykein. Yn Kanada wurdt Kanadeesk Thanksgiving lykwols fierd op 'e twadde moandei fan oktober. 

Oare lannen en territoaria dêr't Thanksgiving in offisjele feestdei is, binne Grenada (25&nbsp;oktober), Libearia (earste tongersdei yn novimber), it Australyske territoarium Norfolk (lêste woansdei yn novimber) en Sint-Lusia (earste moandei yn oktober). De fiering yn Grenada hat in folslein eigen eftergrûn dy't neat mei it kristendom of de rispinge fan dwaan hat; by Grenadaansk Thanksgiving wurdt nammentlik de Amerikaanske ynfal yn Grenada fan 1983 betocht, dy't in reäksje wie op 'e ôfsetting en terjochtstelling fan 'e sosjalistyske premier Maurice Bishop nei in militêre steatsgreep troch leden fan syn eigen politike partij.

Yn Nederlân bestiet in protestantske hjeldei dy't út deselde woartels komt as Thanksgiving: de Tankdei foar Gewaaks en Arbeid, dy't op 'e twadde woansdei fan novimber falt. Sterk dêrmei ferbûn is de Biddei foar Gewaaks en Arbeid, dy't op 'e twadde woansdei fan maart holden wurdt.
Thanksgiving (Kanada)

**Thanksgiving** (Ingelsk foar "Tankjaan"; Frânsk: *Action de grâce*) of **Thanksgiving Day** (Ingelsk foar "Tankjoudei"; Frânsk: *Jour de l'Action de grâce*) is de Kanadeeske fariant fan Thanksgiving, dy't ek wol **Kanadeesk Thanksgiving** neamd wurdt ta ûnderskie fan Amerikaansk Thanksgiving en Thanksgivingfierings yn oare lannen en territoaria. It is in kristlike hjeldei mei de status fan in nasjonale feestdei, dy't fan oarsprong bedoeld wie om utering te jaan oan tankberens foar de rispinge, mei't dy sjoen waard as in seine fan God.

## Skiednis
Thanksgiving wurdt yn Kanada ornearre werom te gean op 'e earste fiering fan dy hjeldei yn 'e Nije Wrâld, dy't neffens Kanadezen net plakfûn yn 1621 yn Nij-Ingelân of yn 1619 yn Firginia, sa't yn 'e Feriene Steaten tocht wurdt, mar yn 1579 ûnder de trêde ekspedysje fan ûntdekkingsreizger Martin Frobisher om 'e Noardwestlike Trochfeart te finen. Neitiid waard Thanksgiving yn Kanada út en troch ris fierd, mar net elts jier. 

Troch de Amerikaanske Unôfhinklikheidsoarloch sette him tusken 1776 en 1783 in grutte kliber loyalisten út 'e Trettjin Koloanjes nei wenjen yn 'e Britske koloanjes dy't letter Kanada foarmje soene. Dyselden brochten harren doe al stevich yn 'e Amerikaanske kultuer ferankere tradysjes oangeande Thanksgiving mei. Dat hie benammen ynfloed op 'e fêste fiering fan 'e hjeldei elts jier en op 'e gerjochten fan it Thanksgivingmiel, lykas kalkoen en pompoen, mar net op 'e datum, mei't dy doe ek yn 'e Feriene Steaten noch net fêstlei.

Op 6&nbsp;novimber 1879 waard Thanksgiving yn Kanada útroppen ta in nasjonale feestdei, mar de datum waard noch altyd net fêstlein. Dat barde pas op 31&nbsp;jannewaris 1957, doe't de doetiidske gûverneur-generaal fan Kanada, Vincent Massey, in proklamaasje útgean liet wêryn't er witte liet dat Thanksgiving tenei elts jier op 'e twadde moandei yn oktober fierd wurde soe. Dêrmei wiek Kanada sterk ôf fan 'e Amerikaanske tradysje fan Thanksgiving, dat dêr op 'e fjirde tongersdei yn novimber falt.

## Fiering
Hoewol't Thanksgiving op in moandei falt, wurdt de fiering fan 'e dei troch de measte Kanadezen beheind ta ien dei dy't lykfolwêr yn it lange wykein fan Thanksgiving falle kin. Almeast wurdt dêrfoar lykwols de snein oanholden. De fiering bestiet yn it foarste plak út in Thanksgivingmiel mei de hiele húshâlding, wêrby't tradisjoneel kalkoen mei folling, rosbyf, ham, jirpelpuree mei sjú, swiete jirpels, cranberrysaus, maïs, pompoen, pompoentaart en/of apeltaart iten wurde. Oare Kanadeeske Thanksgivingtradysjes binne it sjen nei in Kanadeesk fuotbalwedstryd op 'e tillefyzje, it hâlden en besykjen fan jiermerken en, foar kristenen, it besykjen fan in tsjerketsjinst.

## Status as nasjonale feestdei
Hoewol't Thanksgiving yn Kanada by wet fêstlein is as nasjonale feestdei, is it net yn it hiele lân in frije dei, útsein foar amtners. It is in opsjonele frije dei (te bepalen troch de wurkjouwer) yn 'e Atlantyske Kanadeeske provinsjes Prins Edwardeilân, Nij-Skotlân, Nij-Breunswyk en Nijfûnlân en Labrador. Yn 'e rest fan it lân is it in algemiene frije dei.

## Sjoch ek
*Thanksgiving (Feriene Steaten)
Dûane

De **dûane** (fan it Frânske *douane*) is in oerheidstsjinst belêstge mei it ynjen fan ynfierrjochten en de bestriding fan smokkeljen. Dat wurdt dien troch it kontrolearjen fan persoanen en fracht dy't it oangeande lân binnenkomme. It wurkterrein fan 'e dûane beslacht sadwaande grinsoergongen, havens en lofthavens. Immen dy't wurket by de dûane is in **dûanier** (útspr.: "dûanjee").

Taken en foech fan 'e dûane ferskille per lân. Yn guon lannen en territoaria is de dûane inkeld in spesjalisearre ôfdieling fan 'e belestingtsjinst, dy't belesting inet en belestingfraude oanpakt. Yn oare lannen is de dûane lykwols in plysjetsjinst is dy't ek ferantwurdlik is foar de grinsbewekking. 

## Dûanetsjinsten yn ûnderskate lannen
* Austraalje: Australian Border Force
* Belgje: Algemene Administratie Douane en Accijnzen
*&nbsp;&nbsp;Denemark: Toldstyrelsen
* Dútslân: Bundeszollverwaltung
* Feriene Keninkryk: Her Majesty's Revenue and Customs
* Feriene Steaten: United States Customs and Border Protection
* Frankryk: Direction générale des Douanes et Droits indirects
* Ierlân: Revenue Commissioners / Na Coimisinéiri Ioncaim
* Itaalje: Agenzia delle Dogane e dei Monopoli
* Kanada: Canada Border Services Agency
* Nederlân: Douane
* Nij-Seelân: New Zealand Customs Service
*&nbsp;&nbsp;Noarwegen: Tolletaten
* Ruslân: Fjederalnaja Tamozjennaja Slûzjba Rossiskoj Fjederatsii
* Sina: Zhōnghuá Rénmín Gònghéguó
Hǎiguān Zǒngshǔ (*General Administration of Customs of the People's Republic of China*)
* Spanje: Servicio de Vigilancia Aduanera
* Suriname: Douane
* Sweden: Tullverket
Arbeid (wurk)

**Arbeid**, **wurk** of **wurkjen** is it oanbringen fan winsklik achte feroarings troch minsklike aktiviteit. Soks kin sawol op lichaamlike as op geastlike wize dien wurde. In gearhingjende gehiel fan arbeidstaken wurdt in berop neamd. 'Wurk' en 'wurkjen' binne termen dy't benammen yn it deistich spraakgebrûk foarkomme, wylst 'arbeid' in term út 'e ekonomyske wittenskip is. 

Der wurdt ûnderskie makke tusken betelle en ûnbetelle arbeid. Unbetelle arbeid wêrby't gjin sprake is fan twang, wurdt frijwilligerswurk neamd. Is der wol sprake fan twang, dan giet it om slavernij. Arbeid fan persoanen jonger as tolve jier wurdt oanmurken foar berne-arbeid. 

Arbeid kin ferrjochte wurde troch immen dy't in eigen bedriuw hat, in ûndernimmer. As it giet om immen dy't yn 'e tsjinst fan in oar wurket, is it in proses dêr't altyd in wurkjouwer en in wurknimmer by belutsen binne. In wurkjouwer is immen dy't in oar betellet om arbeid te ferrjochtsjen. In wurknimmer is immen dy't betelle arbeid foar in oar ferrjochtet. Hy hat datoangeande in beskate funksje, in wurkramt, dêr't er syn taken yn útfiert. 

Om sterker te stean yn ûnderhannelings mei wurkjouwers, ferienje wurknimmers har yn fakbûnen. Wurkjouwers hawwe soartgelikense organisaasjes, saneamde wurkjouwersferienings. Yn 'e Westerske wrâld is it wenst dat fakbûnen en wurkjouwersferienings ûnderhannelje oer kollektive arbeidsoerienkomsten (CAO), wêrby't yn ien kear alle arbeidskontrakten fan wurknimmers by in bedriuw of yn in hiele bedriuwstûke regele wurde.

As in wurkjouwer en wurknimmer ôfspraken meitsje foar in wurkferbân dat mear en langer is as foar ien kear, hat de wurknimmer in **baan**. Banen kinne foltiids (fulltime) of dieltiids wêze. Wat as in foltiidbaan beskôge wurdt, ferskilt per sektor, fan 40 oant 32 oeren yn 'e wike. By bedriuwen wurdt it tal wurknimmers faak útdrukt yn fte (*fulltime-equivalent*), oftewol it ekwafalint fan foltiids banen. Dat wurdt dien om't dieltiidbanen fan ferskillende lingte dreech mei-inoar te ferlykjen binne.

## Sjoch ek
*arbeid (ekonomy)
Cut (album fan Golden Earring)

**Cut** is it sechstjinde studio-album fan Golden Earring, op 10 septimber 1982 waard it album útbrocht. 

## Spyllist

## Singles

## Muzikanten
* Barry Hay - Sang & Gitaar
* George Kooymans - Gitaar & Sang
* Rinus Gerritsen - Bas & Toetsen
* Cesar Zuiderwijk - Drums

### Gastmuzikanten
* Robert Jan Stips - Toetsen
Star Wars Insider

***Star Wars Insider*** is it offisjele tydskrift fan 'e ''Star Wars''-franchise, dat ienris yn 'e fjouwer moannen útjûn wurdt. It begûn yn 1987 as it orgaan fan 'e fanklub fan filmstudio Lucasfilm, ûnder de titel *The Lucasfilm Fan Club Magazine*, en krige yn 1994 syn hjoeddeistige titel. It blêd wurdt op 't heden útjûn troch útjouwerij Titan Magazines.

## Ynhâld
De ynhâld fan *Star Wars Insider* omfettet seksjes dy't de lêzers by de tiid hâlde oangeande nije ûntwikkelings mei de *Star Wars*-franchise, en bestiet fierders út artikels mei nijs oer eveneminten, fanfiksje, eksklusive fraachpetearen, ynstjoerde brieven fan lêzers, en foarpublikaasjes út strips en boeken oer *Star Wars*. Ien fan 'e fêste ûnderdielen is it hielendal troch fans fan *Star Wars* gearstalde nijsbrief *Bantha Tracks*. *Star Wars Insider* befettet ek in protte reklame foar sawol dingen dy't mei *Star Wars* te krijen hawwe as foar guon dy't der hielendal los fan steane. De ynkomsten út dy advertinsjes hâlde it blêd draaiende. 

## Skiednis
*Star Wars Insider* sette yn 1987 útein ûnder de namme *The Lucasfilm Fan Club Magazine*. It blêd waard yn 1994 omneamd ta syn hjoeddeistige titel, tagelyk mei it útkommen fan it fideospultsje *[[Star Wars: TIE Fighter]]*. *Star Wars Insider* hat in protte ferskillende útjouwers hân, mar sûnt 2007 wurdt it blêd útbrocht troch Titan Magazines. 

## Oare ''Star Wars''-tydskriften
Behalven yn 'e Feriene Steaten en oare Ingelsktalige lannen, lykas Kanada en Austraalje, wurdt de *Star Wars Insider* ek troch *Star Wars*-fans yn oare lannen en territoaria lêzen, mar net yn Dútslân. Dat lân hat nammentlik in eigen offisjeel *Star Wars*-blêd: *Star Wars: Das offizielle Magazin*. Yn it Feriene Keninkryk bestie foarhinne ek in selsstannich blêd, *Star Wars Magazine*, mar dat wie in útjefte fan Titan Magazines en gie sadwaande yn 2007 op yn *Star Wars Insider* doe't dat blêd yn 'e hannen fan Titan kaam.

## Keppelings om utens
*Offisjele webside fan ''Star Wars Insider''
Please Go

***Please Go*** is in nûmer dat oarspronklik opnaam is troch Golden Earring yn augustus 1965, doe noch *The Golden Earrings* hjitten, en útbrocht op *[[Just Ear-rings]]*, it debútalbum fan Golden Earing út 1965. *Please Go* wie it sechsde nûmer op it album en waard septimber 1965 útbrocht as earste single fan Golden Earing.

## Muzikanten
* Frans Krassenburg – Sang
* George Kooymans – Gitaar & Sang
* Peter de Ronde – Gitaar
* Rinus Gerritsen – Bas & Toetsen
* Jaap Eggermont - drums
I've Just Lost Somebody

***I've Just Lost Somebody*** is in nûmer dat oarspronklik opnaam is troch Golden Earring yn augustus 1965 doe noch *The Golden Earrings* hjitten. en útbrocht op *[[Miracle Mirror]]*. I've Just Lost Somebody wie it fiifde nûmer op it album en waard yn april 1968 útbrocht as twadde single fan it album.

## Oer it nûmer
Yn it nûmer fertelt de sjonger dat syn eardere freondinne nei in koarte relaasje alwer út syn libben ferdwûn is, mar dat er noch wol oer har dreame bliuwe wol.

## Muzikanten
* Barry Hay – Sang & Gitaar
* George Kooymans – Gitaar & Sang
* Rinus Gerritsen – Bas & Toetsen
* Jaap Eggermont - Drums
Just a Little Bit of Peace in My Heart

***Just a Little Bit of Peace in My Heart*** is in nûmer dat oarspronklik opnaam is troch Golden Earring doe noch *The Golden Earrings* hjitten. en útbrocht op * [[On the Double (album fan Golden Earring)|On the Double]]*. Just a Little Bit of Peace in My Heart wie it tsiende nûmer op it album en waard op 18 april 1969 útbrocht as iennichste single fan it album.

## Oer it nûmer
Oanlieding fan dit nûmer fan George Kooymans wie it ferbrekken fan syn relaasje mei syn freondinne, Melanie de suster fan bassist Rinus, dêr 't er al gau spyt fan hie. úteinliks kaam it goed mei de relaasje yn 1969 binne se boaske.

## Muzikanten
* Barry Hay – Sang & Gitaar
* George Kooymans – Gitaar & Sang
* Rinus Gerritsen – Bas & Toetsen
* Jaap Eggermont - Drums
Back Home (liet fan Golden Earring)

***Back Home*** is in nûmer dat oarspronklik opnaam is troch Golden Earring en útbrocht op *[[Golden Earring (Wall of Dolls)]]*. Back Home wie it sechsde nûmer op it album en waard yn july 1970 útbrocht as iennichste single fan it album. It wie de earste single yn de klassike line-up fan Golden Earring mei Cesar Zuiderwijk efter it drumstel.

## Muzikanten
* Barry Hay – Sang & Gitaar
* George Kooymans – Gitaar & Sang
* Rinus Gerritsen – Bas & Toetsen
* Cesar Zuiderwijk - Drums
She Flies on Strange Wings

***She Flies on Strange Wings*** is in nûmer dat oarspronklik opnaam is troch Golden Earring en útbrocht op *[[Seven Tears (album)|Seven Tears]]*. She Flies on Strange Wings wie it fyfde nûmer op it album en waard op 11 septimber 1971 útbrocht as iennichste single fan it album. She Flies on Strange Wings waard by de single-útjefte fanwegen de lingte opdield yn diel 1 en diel 2. It earste part hat in lingte fan fjouwer minuten en tritich sekonden en hâldt op flak foar de brêge fan it nûmer, wêryn't sjonger Hay somtiden ôfwiksele wurdt troch Kooymans. Diel 2 befettet de rest fan it nûmer en duorret trije minuten en fjirtich sekonden.

## Muzikanten
* Barry Hay – Sang & Gitaar
* George Kooymans – Gitaar & Sang
* Rinus Gerritsen – Bas & Toetsen
* Cesar Zuiderwijk - Drums
Jan Oppedijk

**Jan Oppedijk** (Drylts, 28 novimber 1892 – 29 juny 1985) wie in Nederlânsk politikus út namme fan de CHU. 

Hy wie in soan fan Jan Oppedijk (1860-1944) en Eelk Tjebbes (1866-1927). Syn heit hie in houthannelbedriuw. Hy studearre Yndysk Rjocht oan de Ryksuniversiteit Leien, wêrnei't er yn 1922 ôfreizge nei Nederlânsk-Ynje. Oppedijk wurke dêr by de rjochterlike macht en brocht it ta residinsje-rjochter fan Batavia. Hy siet mei syn oarehelte fan 1942 ôf in jiermannich yn in Jappekamp. Nei de befrijing kamen beide werom nei Nederlân dêr't er yn 1947 beneamd waard ta boargemaster fan de gemeente Drylts. Tsien jier letter gie er mei pinsjoen. 

Oppedijk ferstoar yn 1985 yn de âldens fan 92 jier.
Buddy Joe

***Buddy Joe*** is in nûmer dat oarspronklik yn maart 1972  opnaam is troch Golden Earring en útbrocht op *[[Together (album fan Golden Earring)|Together]]*. Buddy Joe wie it fyfde nûmer op it album en waard yn april 1972 útbrocht as iennichste single fan it album. 

## Oer it nûmer
It nûmer giet oer in avonturier dy 't syn hiele libben yn Meksiko socht hat nei goud. As er syn skat nei de Feriene Steaten smokkelje wol, wurdt er oanfallen en slacht er op 'e flecht. Hy komt dêrnei om it libben by in sjitpartij.

## Muzikanten
* Barry Hay – Sang & Gitaar
* George Kooymans – Gitaar & Sang
* Rinus Gerritsen – Bas & Toetsen
* Cesar Zuiderwijk - Drums
Radar Love

***Radar Love*** is in nûmer dat oarspronklik yn 1973  opnaam is troch Golden Earring en útbrocht op *[[Moontan]]*. Radar Love wie it fjirde nûmer op it album en waard op 4 augustus 1973 útbrocht as earste single fan it album. 

## Oer it nûmer
De tekst fertelt omtrint in man dy 't op grutte ôfstân sit fan syn freondinne en ûnderweis is nei har. Har leafde is sa sterk dat dat him op de automatyske piloat nei har ta liedt.

Op 11 maart 2021 op de jierdei fan George Kooymans wie om 17.15 oere Radar Love yn hiel Nederlân te hearren op radio - en TV-stjoerders, sels kariljons as earbetoan oan de Golden Earring en oprjochter George Kooymans. 

## Muzikanten
* Barry Hay – Sang, Fluit
* George Kooymans – Gitaar & Sang
* Eelco Gelling - gitaar
* Bertus Borgers - Saksofoan
* Rinus Gerritsen – Bas & Toetsen
* Cesar Zuiderwijk - Drums
Long Blond Animal

***Long Blond Animal*** is in nûmer dat oarspronklik opnaam is troch Golden Earring en útbrocht op *[[Prisoner of the Night (album)|Prisoner of the Night]]*. Long Blond Animal wie it earste nûmer op it album en waard op 12 septimber 1980 útbrocht as earste single fan it album. Yn 1993 waard in akoestyske live ferzje fan it nûmer útbrocht as single. It nûmer behelle doe in 30ste plak yn de top 40.

## Muzikanten
* Barry Hay - Sang & Gitaar
* George Kooymans - Gitaar & Sang
* Rinus Gerritsen - Bas & Toetsen
* Cesar Zuiderwijk - Drums
Twilight Zone (liet fan Golden Earring)

***Twilight Zone*** is in nûmer dat oarspronklik opnaam is troch Golden Earring en útbrocht op *[[Cut (album fan Golden Earring)|Cut]]*. Twilight Zone wie it sechsde nûmer op it album en waard op 23 augustus 1982 útbrocht as earste single fan it album. 

## Oer it nûmer
George Kooymans hie Twilight Zone eins skreaun foar syn solo-album mar it nûmer bedarre dochs op it album fan de Golden Earring. It is in liet dat yn wêzen giet oer it toeren yn de Feriene Steaten, fan de iene ûnbekende konsertseal nei de oare, sûnder te witten wat harren te wachtsjen stiet. Oan ’e oare kant is it liet fan tapassing op de militêre situaasje yn Jeropa. De driging fan de Tredde Wrâldkriich of in kearnoarloch hong boppe de wrâld. Yn dy situaasje kamen Kooymans en Hay mei in ferhaal oer in spion dy 't tinkt dat er fermoarde wurde sil.

## Oer de fideoklip
De fideoklip fan Twilight Zone waard makke troch regisseur Dick Maas. It is ien fan de earste echte fideoklips dêr 't ek in ferhaal yn ferteld wurdt. 

## Muzikanten
* Barry Hay - Sang & Gitaar
* George Kooymans - Gitaar & Sang
* Rinus Gerritsen - Bas & Toetsen
* Cesar Zuiderwijk - Drums
Meinte Abma

**Meinte Jelles Abma** (Folsgeare, 2 septimber 1930 -  It Hearrenfean, 14 novimber 2025)  wie in eardere Nederlânske politikus fan it CDA.

## Biografy
Meinte Jelles Abma wie in soan fan Jelle Ruurds Abma en Doutje Tjitses Bouma. Hy groeide op op in pleats, krekt bûten Folsgeare.

Nei de Rehoboth-mulo en de A-ôfdieling fan de Ryks-HBS yn Snits trochrûn te hawwen, waard er folontêr op de gemeentesekretary fan Snits. Nei acht moanne waard er oerpleatst nei Schoonebeek dêr 't er hast in jier wurke, en dêrnei nei Zoelen (goed twa jier), Eibergen (in lytse trije jier) en Wateringen (goed trije jier).

Hy helle yn de jûnsoeren de diploma's Gemeente-administraasje I en Gemeente Finânsjes. Fan 1 july 1960 oant 1973 wurke er foar de gemeente Maartensdijk, it lêst as haad gemeentefinânsjes en loko-sekretaris. Yn dy tiid studearre er yn syn frije tiid rjochten yn Utert dêr't er úteinlik yn oktober 1970 syn doktoraal bestjoersrjocht helle mei as haadfakken steats- en administratyf rjocht.

Meinte Abma wie fan 1973-1981 boargemaster fan Hinnaarderadiel, fan 1979-1981 waarnimmend boargemaster fan Drylts, fan 1981-1995 boargemaster fan Wûnseradiel, yn 1998 waarnimmend boargemaster fan Ljouwerteradiel en yn 1999	waarnimmend boargemaster fan Skiermûntseach.

;Priveelibben
Abma trout yn 1968 mei Gijsje Berdina Johanna (Bep) de Nooij, in ferpleechster, út De Haach. Sy adoptearren twa bern út Kreta.

Meinte Abma is in broer fan de skriuwers Gerben Abma (1932-2016) en Willem Abma (1942-2024).

## Sjoch ek
* List fan boargemasters fan Hinnaarderadiel
* List fan boargemasters fan Drylts
* List fan boargemasters fan Wûnseradiel
* List fan boargemasters fan Ljouwerteradiel
* List fan boargemasters fan Skiermûntseach
The Devil Made Me Do It

***The Devil Made Me Do It*** is in nûmer dat oarspronklik opnaam is troch Golden Earring en útbrocht op *[[Cut (album fan Golden Earring)|Cut]]*. The Devil Made Me Do It wie it earste nûmer op it album en waard op 17 desimber 1982 útbrocht as twadde single fan it album. 

## Oer it nûmer
The Devil Made Me Do It giet oer ien dy't foar de rjochter stiet, omdat er in rige misdieden dien hat. Hy leit lykwols út dat er ûnder oare in bûntjas en in auto stellen hat om syn freondinne tefreden te hâlden, en omskriuwt har as de duvel.

## Oer de fideoclip
It fideobudzjet wie op nei de fideoclip foar Twilight Zone, en dus waard keazen foar in rappe en foardielige registraasje troch it Toppop-team fan Rien van Wijk yn de Hilfertsomse NOS Studio.

## Muzikanten
* Barry Hay - Sang & Gitaar
* George Kooymans - Gitaar & Sang
* Rinus Gerritsen - Bas & Toetsen
* Cesar Zuiderwijk - Drums